**Trandafirul**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu petalele-i gingașe poleite de culori,

Roșii, albe sau ciclame, e un rege între flori.

Ce miresme-nbătătoare răspândește-n jurul său!...

Aș tăia o floare însă, o să am păreri de rău!

Fost-a doar o nuielușă, un altoi cum i se spune

L-am plantat în primăvară, pe un rond spre soare-apune.

Ocrotit, udat cu grijă, a crescut și-a-nmugurit,

A-nflorit și-acuma iată gâzele l-au năpădit...

Și albine și bondari, ahtiați după nectar

Vin și pleacă solitari, iară, iar și iar.

Însă toamna a sosit, florile s-au ofilit

Iar măceșe-au răsărit și le-au înlocuit.

Iarna vine-apoi și ea, cu covorul său de nea

Ne-om vedea în primăvară când e cald afară.

Trandafir ești între flori simfonie de culori

Nici nu știu de câte ori, mi-ai adus fiori!